google/wiki40b huggingface dataset:
Interlingua

Dejiny

Za pôvodcu jazyka možno považovať Medzinárodnú asociáciu pre pomocný jazyk, ktorá na podobnom projekte pracovala od svojho založenia v roku 1923.
V priebehu vývinu jazyka bolo navrhnutých veľa variantov, väčšinou to mali byť revízie dovtedajších umelých jazykov, napríklad esperanta, ida či interlingue (occidentalu.) Nakoniec bol navrhnutý úplne nový umelý jazyk, hoci dosť podobný esperantu.
Interlingua sa dnes málo používa, existuje Union mundial pro interlingua (Svetová únia pre interlinguu) a Societate American pro interlingua (Americká spoločnosť pre interlinguu), vychádza aj časopis Panorama In Interlingua a existuje aj verzia wikipédie v tomto jazyku.

Slovná zásoba

Slovná zásoba interlinguy je odvodená prevažne z románskych jazykov, konkrétne z latinčiny, francúzštiny, taliančiny a španielčiny, veľká časť slovnej zásoby je tiež prevzatá z angličtiny, nemčiny a ruštiny.

Gramatika

Gramatika interlinguy je odvodená z románskych jazykov. 
Interlingua má určitý (le) a neurčitý (un) člen. Ich použitie je rovnaké ako v angličtine. 
Podstatné mená sa neskloňujú a nelíšia sa rodom, majú len množné číslo, ktorý sa tvorí koncovkou -s (respektíve -es, ak slovo končí spoluhláskou).
Prídavné mená a príslovky sa stupňujú rovnako ako vo francúzštine, komparatív sa tvorí pomocou predložky plus (bez člena), superlatív pomocou le plus. 
Osobné zámena majú štyri pády: nominatív, objektív, reflexív a genitív.
Existujú tri triedy slovies, ktoré sa líšia podobne ako vo francúzštine koncovkou infinitívu -ar, -er a -ir. Každá má iné časovanie.
Slovosled interlinguy je podmet - prísudok - predmet.
Nestoris

Nestoris (starogr. νεστορίς – nestoris) je typ starogréckej keramickej nádoby.
Nestoris (mn. č. nestorides) je keramická nádoba podobná amfore so štyrmi uchami (dvomi veľkými vertikálnymi a dvomi malými horizontálnymi, typ 3a má len dve vertikálne). Jej tvar, ktorý má pôvod v južnej Itálii, má niekoľko rôznych foriem. Podľa najrozšírenejších sa delí na šesť typov (1a, 1b, 1c, 2, 3a, 3b). Používali sa zrejme na nalievanie obetných tekutín pri určitých rituáloch. 
Nestorides sa vyrábal väčšinou v Lukánii a Apúlii najmä z béžovo žltej hliny. Najstaršie boli zdobené väčšinou červenofigúrovým štýlom na čiernom pozadí. Na gréckom západe sa červenofigúrová keramika začala vyrábať v polovici 5. stor. pred Kr., a to v piatich hlavných lokalitách (dielňach), lukánskej, apúlskej, kampánskej, sicílskej a paestskej. V Apúlii sa vyvinuli dva štýly zdobenia váz, raný prostý štýl a zdobený štýl, ktorý sa uplatňoval pri zdobení nestorides (ako aj veľkých váz, amfor atď.). Ich nálezy z hrobek v Ruvo del Monte odhaľujú, ako sa ich forma na konci
6. stor. pred Kr. vyvinula z ollai, keramických alebo kovových nádob guľatého tvaru. Miestne nestorides tu pretrvali až do 4. stor. pred Kr. (zdobené boli väčšinou rastlinnými motívmi). V 4. stor. pred Kr. sa v južnej Itálii vyrábali prostejšie nádoby s čiernym leskom zdobené bielou, hnedou a červenou farbou, so zvieracími a rastlinnými motívmi, vencami a príležitostne ženskými hlavami.
Výnos (opak nákladov)

Výnos je opak nákladu (nákladov).

Nákladové účtovníctvo

V nákladovom účtovníctve výnosy nezahŕňajú mimoriadne výnosy a výnosy vôbec sa netýkajúce normálnej výroby podniku (napr. kurzové zisky z cenných papierov).
Les Fessey

Poloha

Obec má rozlohu 5,54 km². Najvyšší bod je položený 486 m n. m. a najnižší bod 345 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jeu-les-Bois

Poloha

Obec má rozlohu 38,32 km². Najvyšší bod je položený 206 m n. m. a najnižší bod 143 m n. m.

Obyvateľstvo

Počet obyvateľov obce je 389 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Takaroa

Geografia atolu

Jeho lagúnu obklopuje pás nepravidelne roztrúsených väčších aj menších ostrovčekov po útesovom prstenci, ktorých vegetáciu tvoria väčšinou kokosové palmy a iné menšie tropické stromy alebo kry. Do lagúny vedie jediný splavný vstup na západe.
Z geologického hľadiska je to koralový atol na vrchole podmorskej sopky, ktorá je iba tesne pod hladinou. Tá má z oceánskeho dna na výšku 2,78 km a jej vek sa odhaduje na 55,5 až 58,2 mil. rokov.

História

Prvou písomnou zmienkou o návšteve atolu je od holandských cestovateľov Willema Schoutena a Jacoba Le Maireho z roku 1616. Atol pomenovali „Zonderground Eiland“. Po nich to bol 19. mája 1722 Jakob Roggeveen. Potom to bol 12. júna 1765 John Byron, ktorý mu dal polynézske meno „Tioka“, v apríli 1774 ho James Cook zmieňuje ako „Tiokea“, a 30. júna 1797 James Wilson. Francúz Jules Dumont d'Urville sa k atolu priblížil v septembri 1838 a nasledujúci rok to bol Američan Charles Wilkes so zápisom 8. septembra 1839.
V 19. storočí sa ostrov stal francúzskym územím, vtedy mal 75 obyvateľov.
V súčasnosti je komunitným centrom osada Teavaroa.

Fauna a flóra

Na atole sa okrem typického morského vtáctva, jašteričiek, hmyzu a pavúkov nevyskytuje žiadny vzácnejší druh živočíchov. Pórovitý vápenec pôdy na nízkych atoloch južného Pacifiku neumožňuje udržanie dažďovej vody po dlhší čas. Tá mizne pomerne rýchlo a dáva šancu len pomerne odolnej a druhovo chudobnej vegetácii. Na Takapoto rastie krík Pemphis acidula (v polynézčine miki-miki), ktorý je pomerne tolerantný na soľ s veľmi ťažkým červenohnedým drevom a tvoriacim rozsiahly koreňový systém. Ďalšie často sa vyskytujúce rastliny sú Pandán a Pisonia grandis.
Kokosové palmy boli v prvej polovici 19. storočia ešte pomerne vzácne. Neskôr začala ich intenzívna výsadba na výrobu kopry. Z ostatných plodín, ktoré slúžia najmä na obživu obyvateľstva, sú to taro, jam, sladké zemiaky a banány.

Administratívne začlenenie

Geograficky patrí atol Ahe k subskupine ostrovov kráľa Georga (angl. King George Islands, franc. Îles du Roi Georges) spoločne s atolmi Manihi, Takapoto, Ahe a Tikei.
Goláňova ulica (Bratislava)

Popis

Ulica je situovaná v smere západ-východ. Na západnom konci vyúsťuje do Podlučinského ulice. Na východnom konci vyúsťuje do Gregorovej ulice.
Na ulici sa nachádzajú 3-poschodové panelové bytové domy z druhej polovice 60. rokov 20. storočia. Ulica je prejazdná po celej dĺžke.
Crayssac

Poloha

Obec má rozlohu 14,95 km². Najvyšší bod je položený 303 m n. m. a najnižší bod 100 m n. m.

Obyvateľstvo

Počet obyvateľov obce je 729 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Schedar

Shedar (α Cas/α Cassiopeiae ) je druhá najjasnejšia hviezda v súhvezdí Kasiopeja.
Jej názov pochádza to pravdepodobne z názvu Al Sadr, čiže prsia. Je to žltý obor a jej jasnosť sa pomaly mení: kolíše medzi 2,1 a 2,4 mag. Je približne taká jasná ako Polárka, ale jej absolútna svietivosť je „iba“ 200-krát väčšia ako svietivosť Slnka. Schedar patrí k spektrálnej triede K0 a je vzdialený približne 230 svetelných rokov.
Eyjafjallajökull (sopka)

Erupcia v roku 2010

V roku 2010 sopka trikrát vybuchla - 20. marca, 31. marca a 13. apríla, pričom prvé erupcie boli prísne vzaté lokalizované zhruba medzi sopkami Eyjafjallajökull a Katla.
Erupcia z 13. apríla mala za následok prerušenie leteckej dopravy vo veľkej časti Európy.
Vergranne

Poloha

Obec má rozlohu 5,18 km². Najvyšší bod je položený 462 m n. m. a najnižší bod 413 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Amadé

Životopis

Ladislav Amadé bol príslušník šľachtického rodu s predikátom z Vrakúňa/Vrakune, barón. Otec Anton Amadé, matka Rozália Šimončič-Horváthová. Manželka Zuzana, rod. Orciová (? – 1733), sestra Vavrinca, druhá Pavla Mária, rod. Weltzlová (? – 1754).
V rokoch 1717 – 1721 študoval na jezuitskom kolégiu v Győri, potom na univerzite v Trnave a v Grazi. Od 1725 v armáde, neskôr plukovník, 1750 radca uhorskej komory, 1751 c. k. komorník, po 1754 hospodáril na rodovom majetku.
Počas štúdia v Trnave vydal príležitostnú, nábožensky motivovanú reč, na sklonku života zbierku duchovných piesní. Písal rytmické verše, často na ľudové motívy, ktoré vynikali ľahkosťou a živosťou. Venoval sa i hudbe, hral na viacerých nástrojoch, zhudobňoval svoje verše, zložil niekoľko piesní na nemecké a talianske nápevy. Jeho erotické piesne kolovali v opisoch, zachovali sa i vo folklóre a v roku 1836 ich tlačou vydal jeho vnuk Tadeáš Amadé. Populárne boli i jeho vojenské piesne (A szép fényes katonának a i.). Na dvore kniežaťa J. Esterháziho i v armáde, najmä počas bojov v Taliansku 1734 – 1740 viedol bohémsky život, vyhľadával dobrodružstvá a napriek rodovému bohatstvu zápasil s materiálnymi problémami.
Saint-Privé (Saône-et-Loire)

Poloha

Obec má rozlohu 5,21 km². Najvyšší bod je položený 405 m n. m. a najnižší bod 263 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Val-de-Reuil (obec)

Poloha

Obec má rozlohu 25,6 km². Najvyšší bod je položený 120 m n. m. a najnižší bod 4 m n. m.

Obyvateľstvo

Počet obyvateľov obce je 13 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chauffour-lès-Bailly

Poloha

Obec má rozlohu 19,01 km². Najvyšší bod je položený 206 m n. m. a najnižší bod 128 m n. m.

Obyvateľstvo

Počet obyvateľov obce je 116 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magura (vrch v Skorušinských vrchoch)

Poloha

Nachádza sa v najvýchodnejšom výbežku pohoria, na slovensko-poľskej hranici, východne od Oravíc. Od Západných Tatier ju oddeľuje Tichá dolina s riekou Oravica.
Hymna FC Barcelona

Hymnou FC Barcelona je Cant del Barça (katalánsky), resp. Canto del Barça (španielsky). Po prvýkrát sa hrala 27.novembra 1974, pred zápasom, ktorý ukončil oslavy 75. výročia založenia klubu. Zaspieval ju zbor 3 600 spevákov pod dirigentskou taktovkou Oriola Martorella. Slová k nej napísal Josep Maria Espinàs spolu s Jaume Picasom a hudbu skomponoval Manuel Valls.

Verzie

Toto nie je jediná hymna, ktorú klub v priebehu rokov používala. Prvá hymna klubu je z 18. februára 1923, slová k nej zložil Rafael Folch i Capdevila a hudbu Enric Morera. Po prvýkrát sa spievala na štadióne Les Corts zborom Orfeóna Gracienca, ako súčasť vzdania úcty prezidentovi a zakladateľovi klubu Joanovi Gamperovi. Jej slová opisovali vzťah medzi športom a katalánskym národom.
Pri príležitosti 50. výročia založenia klubu napísal Esteve Calzada slová pre novú hymnu, ku ktorej hudbu zložil Joan Dotras. Bola nazvaná Barcelona, sempre amunt!. Navzdory vtedajšej politickej situácii bola napísaná v katalánčine.
V roku 1957 pri príležitosti slávnostného otvorenia Camp Nou, napísal Josep Badia tretiu hymnu Himne a l’Estadi. Vtedy sa po prvýkrát objavil v slovách hymny výraz Barça. Táto hymna bola skomponovaná Adolfom Cabané.
Hymna z roku 1974 bola natoľko úspešná, že na predchádzajúce sa veľmi rýchlo zabudlo. Je súčasťou klubovej tradície a ani po viac ako 30 rokoch používania tejto hymny si nikto nevie predstaviť, že by ju mala nahradiť iná.
Ďalšia hymna bola napísaná k storočnici založenia klubu, s názvom Cant del Centenari a po prvýkrát sa hrala 22. septembra 1998. Slová k nej napísal Ramon Solsona a hudbu zložil Antoni Ros Marbà. Od začiatku bolo jasné, že táto hymna sa použije len v kontexte osláv storočnice klubu.

Text súčasnej hymny

Znenie súčasnej hymny Cant del Barça (po katalánsky):
Tot el camp

és un clam

som la gent blaugrana

Tant se val d'on venim

Si del sud o del nord

ara estem d'acord

estem d'acord

una baera ens agermana.

blaugrana al vent

un crit valent

tenim un nom

el sap tothom

BARÇA, BARÇA, BARÇA.

Jugadors

Seguidors

tots units fem força

són molts anys plens d'afanys

són molts gols que hem cridat

i s'ha demostrat

s'ha demostrat

que mai ningú no ens podrà tòrcer

blaugrana al vent

un crit valent

tenim un nom

el sap tothom

BARÇA, BARÇA, BARÇA.

Preklad

Celý štadión

nahlas spieva

sme fanúšikovia modro-granátových

Nezáleží na tom odkiaľ kričíme

či je to z juhu alebo severu

Všetci sme v zhode, všetci sme v zhode,

jedna zástava spája naše bratstvo.

Modro-granátová veje vo vetre,

jeden silný pokrik,

nosíme meno, ktoré každý pozná:

Barca, Barca, Baaarca!

Hráči, fanúšikovia,

v jednote je sila.

Tvrdo sme pracovali celé roky,

strelili sme mnoho gólov.

A dokázali sme, dokázali sme,

že nás nikto nikdy nezastaví.

Modro-granátová veje vo vetre,

jeden silný pokrik,

nosíme meno, ktoré každý pozná:

Barca, Barca, Baaarca!
Douchy-les-Mines

Poloha

Obec má rozlohu 9,2 km². Najvyšší bod je položený 80 m n. m. a najnižší bod 27 m n. m.

Obyvateľstvo

Počet obyvateľov obce je 10 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nissan GT-R

Koncepty

Na autosalónoch boli predstavené dva koncepty pred odhalením výrobného modelu. Prvý koncept bol predstavený na Tokyo Motor Show v roku 2001 ako ukážka vozidla GT-R 21. storočia. V roku 2005 na Tokyo Motor Show Nissan predstavil prepracovaný koncept s názvom GT-R Proto, na ktorom by mala byť výroba GT-R na 80 až 90% založená.

Produkčný model

Sériový model GT-R bol predstavený v roku 2007 na Tokyo Motor Show a začiatok predaja v Japonsku sa uskutočnil dňa 6. decembra 2007. Oficiálny začiatok predaja v USA začal o 7 mesiacov neskôr, dňa 7. júla 2008. Európa sa stala tretím spotrebiteľským trhom, kde sa začal predaj v marci 2009. Veľké rozdiely medzi prvým začiatkom predaja vznikli kvôli nutnosti budovania špeciálnych GT-R servisných centier, kde sa bude opravovať. Takisto motor a vzadu montovaná dvojspojková prevodovka sú ručne montované, čím sa obmedzila výroba na zhruba 1,000 vozidiel mesačne.
Slanina (pokrm)

Slanina (v subštandarde, nárečovo alebo zastarano špek) je pokrm pripravený (spravidla údením) z podkožnej tukovej vrstvy ošípaných. V tradičnej slovenskej ľudovej kuchyni šlo o významnú potravinu. Vyrába sa predovšetkým z bravčového bôčika, stehna alebo chrbta. Samotná slanina sa vyrába naložením do soli na niekoľko týždňov a neskôr prípadným vyúdením.

Použitie

Slanina sa používa buď v surovom stave v studenej kuchyni, alebo sa ďalej tepelne spracúva ako hlavná súčasť jedla alebo jeho doplnok.

Výživné hodnoty

Jeden 20 gramový plátok slaniny obsahuje 5,4 gramov tuku a 4,4 gramov proteínov. Štyri kúsky slaniny môžu obsahovať až do 800 mg sodíka, čo je rovnaké ako u 1,92 g soli. Množstvo tuku a proteínov však závisí od typu úpravy danej slaniny.

Dopad na zdravie

Štúdia z roku 2007, ktoré vykonala Columbia University, naznačuje spojenie medzi konzumáciou údených jedál (ako je slanina) a chronickou obštrukčnou chorobou pľúc. Konzervant dusitan sodný má tiež podiel na tomto ochorení.
Esprels

Poloha

Obec má rozlohu 14,81 km². Najvyšší bod je položený 408 m n. m. a najnižší bod 252 m n. m.

Obyvateľstvo

Počet obyvateľov obce je 692 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kristián IX.

Životopis

Narodil sa na zámku Gottorf v Schleswigu ako štvrtý syn vojvodu Fridricha Vilama Šlezvicko-holštýnsko-sonderbursko-glücksburského a hesenskej princeznej Lujzy Karolíny. Po matke bol spriaznený s Frederikom V. a ďalšími európskymi panovníckymi domami, nebol však v priamej následníckej línii na trón žiadneho z nich.
Študoval na vojenskej akadémii v Kodani. Po nevydarených pytačkách s Viktóriou, britskou kráľovnou, uzavrel 24. apríla roku 1842 manželstvo s nemeckou princeznou Lujzou Hesensko-kasselskou, neterou dánskeho kráľa Kristiána VIII.

Následník dánskeho trónu

Keďže následník kráľa Kristiána VIII., neskorší kráľ Frederik VII., nemal mužských potomkov, uzákonil Kristián VIII. podľa zásad agnaticej primogenitúry, že následníkom sa stal Kristián z vedľajšej vety Oldenburgovcov z dynastie Schleswig-Holstein-Sonderburg-Glücksburg. K výberu práve princa Kristiána prispelo namä to, že on i jeho manželka Lujza boli v priamej následníckej línii dánskeho trónu: Kristián bol vnukom Frederika V. (synom jeho dcéry Lujzy), Lujza Hesensko-Kasselská bola pravnučkou Frederika V. a vnučkou posledného dánskeho kráľa v mužskej línii, Kristiána VIII. (syn mladšieho syna Frederika V. z druhého manželstva, Frederika Dánskeho). Lujza bo síce vo svojich nárokoch na dánsky trón až po svojej matke Lujze Šarlote (dcéra Frederika Dánskeho), tá sa ich však 18. júla v roku 1851 v Kodani za prítomnosti svojho brata Frederika Ferdinanda a ministrov zahraničných vecí a spravodlivosti slávnostne vzdala v jej prospech. Lujza sa ich potom obratom vzdala v prospech svojho manžela, ktorý potom po smrti Frederika VII. 15. novembra 1863 nastúpil na dánsky trón.

Vláda

Kristián musel riešiť rad kríz spôsobených bojom medzi liberálnymi a konzervatívnymi silami o kontrolu Ríšskeho snemu. Kristián sa staval na stranu konzervatívnej vlády, so svojim ministrom Estrupom vládol prostredníctvom kompromisov až do roku 1894. Po triumfe Agrárnej strany v roku 1901 dovolil tejto strane zostaviť novou vládu.
Jeho panovanie bolo v znamení ekonomického rozvoja krajiny vo všetkých oblastiach – rozvíjal sa priemysel i intenzívne poľnohospodárstvo (rastlinná aj živočíšna výroba).
Zomrel na zámku Amalienborg v Kodani a je pochovaný v katedrále v Roskilde, mieste posledného odpočinku dánskej kráľovskej rodiny.
Pozemný hokej na Ázijských hrách

Pozemný hokej na Ázijských hrách je hokejový turnaj, ktorý sa koná v rámci multišportového poduajtia Ázijských hier a ktorý organizuje Ázijská federácia pozemného hokeja (ASHF). Do programu hier bol turnaj oficiálne zaradený na 3. ázijských hrách v roku 1958 v Tokiu, vtedy len v mužskej kategórii. Turnaj v pozemnom hokeji sa odvtedy koná na hrách pravidelne. Ženy mali premiéru až na 9. ázijských hrách v roku 1982 v Naí Dillí. V mužskej kategórii na hrách dominujú družstvá Pakistanu, Kórejskej republiky a Indie; v ženskej kategórii sú to Kórejská republika a Čína.
Podujatie tiež slúži ako kvalifikácia ázijských družstiev na hokejový turnaj Letných olympijských hier.
Ľadová triešť

Spôsob prípravy

Základom ľadovej triešte je rozmixovaný ľad. Do ľadu stačí pridať požadovanú príchuť formou rozmixovaného ovocia, sirupu, alkoholu alebo napríklad rozmixovanej zeleniny. Ľadovú triešť je možné vyrobiť pomocou mixéru, ale v profesionálnych prevádzkach sa používa výrobník ľadovej triešte.
Ľadová drť  sa podáva v pohári a pije sa so slamkou.
Penin

Poloha

Obec má rozlohu 9,14 km². Najvyšší bod je položený 151 m n. m. a najnižší bod 108 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sol (Mars)

Sol je časová jednotka, zodpovedajúca strednému slnečnému dňu na povrchu planéty Mars. Nie je súčasťou jednotiek SI. Je približne o 3 % dlhší ako stredný slnečný deň na Zemi a rovná sa 24,6598 hodiny (24 h 39 min 35,244 s), t. j. 1,0275 dňa. Hviezdny deň na Marse je zhruba o 2 minúty kratší a trvá 24,6229 h (24 h 37 min 22,66 s).
V prenesenom význame sa slovo sol používa aj pre kalendárne počítanie časových intervalov na povrchu tejto planéty, napr. pri popise práce sond vysadených na povrch Marsu. Plnohodnotný marsovský kalendár však doteraz nebol zadefinovaný, aj keď prvé návrhy sa už objavili (napr. návrh R. Zubrina).

Pôvod názvu

Názov jednotky je odvodený od latinského slova sol, znamenajúceho slnko.
London (Ontário)

Dejiny

Prví stáli obyvatelia prišli na miesto súčasného mesta v rokoch 1802 – 1804, v roku 1826 mestečko obdržalo názov podľa hlavného mesta Spojeného kráľovstva. V roku 1855 počet obyvateľov presiahol hranicu 10 000 a London obdržal štatút mesta. Príchod železnice v roku 1853 bol podnetom k rozvoji priemyslu, ktorý je koncentrovaný v štvrti Eastern London. Na konci 19. storočia sa začal rozvíjať zbrojársky priemysel. London bol administratívne rozšírený v rokoch 1961 a 1993 pripojením menších susedných miest. V súčasnosti je aglomerácia mesta desiatou najľudnatejšou v celej Kanade.

Ekonomika

V Londone boli založené kanadské pivovary Labatt a Carling. Nachádzajú sa tu výrobné závody firiem General Dynamics, Kellogs a McCormick. Mesto je významným strediskom biotechnologického výskumu prostredníctvom University of Western Ontario. Časť obyvateľov pracuje v závodoch General Motors v susednom Woodstocku. London disponuje medzinárodným letiskom London International Airport.
Spolok priateľov Spiša

Spolok priateľov Spiša v Bratislave je združenie Spišiakov žijúcich v Bratislave a jej okolí.
Registrovaný je od roku 1990, jeho korene siahajú až do roku 1968.
Surveyor 3

Priebeh letu

Sonda programu Surveyor vyštartovala 17. apríla 1967 o 07:05 UTC z Mysu Canaveral pomocou nosnej rakety Atlas Centaur D.
Surveyor 3 sa po korekcii dráhy 18. apríla dostal do blízkosti Mesiaca a 20. apríla o 00:01 UTC spustil vo výške 84 km nad mesačným povrchom hlavný zostupový motor. Ten sa po 40 sekundách činnosti oddelil a sonda následne klesala pomocou troch zostupových trysiek. Sonda pristála o 04:53 v Oceáne búrok (Oceanus Procellarum) v oblasti Mora ostrovov, na svahu takmer 50-metrového krátera. Po dosadnutí však motory ostali pre poruchu súvisiacej s chybnou funkciou pristávacieho radaru zapnuté a sonda sa nakrátko vzniesla nad povrch do výšky 10,6 metra, po druhom dosadnutí to zopakovala aby následne na tretíkrát definitívne pristála, pričom sa presunula do vzdialenosti 10,2 metra od miesta prvotného dosadnutia. Táto chyba však každopádne umožnila sonde vzniknuté stopy fotograficky zdokumentovať, čo umožnilo detailne analyzovať vlastnosti mesačného regolitu. Surveyor 3 fungoval do 4. mája 1967, pričom dovtedy odoslala na Zem 6315 snímkov a pomocou mechanického ramena uskutočnil niekoľko analýz mesačnej pôdy.
Neďaleko sondy Surveyor 3 pristála 19. novembra 1969 pilotovaná misia Apollo 12. Kozmonauti nasledujúci deň sondu navštívili, odinštalovali z nej kameru a niekoľko ďalších súčiastok a dopravili ich späť na Zem. NASA neskôr oznámila, že v kamere bol nájdený pozemský mikroorganizmus Streptococus mitis, ktorý tam podľa všetkého niekoľko rokov prežil na povrchu Mesiaca (hoci nie je úplne isté, či nedošlo ku kontaminácii pri manipulácii so súčiastkami sondy po návrate na Zem).
Škoda Yeti

Výroba automobilu

Škoda Yeti vyrábaná českou automobilkou Škoda Auto je 5 – dverové SUV, ktoré bolo na trh uvedené v roku 2009 a neskôr predstavené na Ženevskej Motor Show. výroba automobilu zaznamenala až 100 000 predaných kusov vozidla do polovice roku 2011. Výroba Škody Yeti sa sústredí najviac v českom meste Kvasiny, ale aj v Oskemene v Kazachstane či v Solomonove na Ukrajine. Výroba automobilu je dostupná v troch verziách a to: Experience, Ambition a Track. Predaj automobilu sa sústreďuje najviac vo Veľkej Británií ako aj Indii, kde sa vyrába v prevedeniach: Active, Ambition a Elegance

Výbava

Škoda Yeti, ktorej výroba vychádza prevažne z platformy Volkswagen A5, kladie dôraz na objem úložného priestoru, čo umožňuje sklopenie zadných sedadiel a tým zväčšenie batožinovej plochy až na 1760 litrov. V bezpečnostných testoch NCAP dosiahla Škoda Yeti maximálny počet piatich hviezdičiek. Vysokú bezpečnosť zaručujú systémy ABS, HBA, ASR a ESP ako aj 11 airbagov – dvojité predné, predné bočné, okenné, zadné bočné a tiež kolenné airbagy pre vodiča.

Ocenenia

Škoda Yeti sa pýši viacerými oceneniami. Jedným z nich je cena populárneho internetového magazínu Honestjohn, kde vyhrala cenu auta roka, alebo cena magazínu Top Gear kde vozidlo vyhralo ocenenie – Najlepšie rodinné auto – Best family car.

Motory

Vozidlo disponuje dvojakým typom štvorvalcových motorov a to na diesel a benzín, ktoré pracujú s technológiou vstrekovania paliva. Oba typy motorov spĺňajú štandardy Euro 5. Benzínové motory sú k dispozícií: 1.2 L s výkonom 77 kW, 1.4 L s výkonom 90 kW a 1.8 L s výkonom 118 kW. Všetky motory sa vyrábajú s pohonom 4 x2 alebo 4 x 4. Vnútorný dizajn auta dopĺňa 6 – stupňová manuálna prevodovka, avšak u modelov s pohonom vpredu a s výkonom motora 81 kW nájdeme 5 – stupňovú manuálnu prevodovku. Pre verziu 1.2 je dostupná aj 7 – stupňová prevodovka s názvom Direct – Shift – Gearbox (DSG) dodávaná od sesterskej spoločnosti Volkswagen.
Alois Hába

Kompozičná technika

Svetové renomé si získali najmä Hábove štvrťtónové kompozície. Hába je popredným reprezentantom mikrotonálnej hudby.
Tende

Poloha

Obec má rozlohu 177,47 km². Najvyšší bod je položený 2 920 m n. m. a najnižší bod 552 m n. m.

Obyvateľstvo

Počet obyvateľov obce je 2 114 (2011).
Nasledujúci graf zobrazuje vývoj počtu obyvateľov v obci.
Zdroje: INSEE